kardosdrur/scandi-wiki huggingface dataset:
Peder Magnus Trojel

Peder Magnus Trojel (3. juni (eller 6. juni) 1743 – 16. december 1793) var en dansk digter og jurist.

Uddannelse og karriere 
Peder Magnus Trojel blev fødti Fuglevig Præstegaard og var broder til Frants Vilhelm Trojel, Jacob Kofod Trojel og Peder Kofod Trojel. Efter at være privat forberedt i hjemmet blev Trojel student 1759; han tog teologisk attestats 1762 og juridisk eksamen 1773, begge med udmærkelse.

Samtidig syslede han meget med studiet af nyere sprog og var godt hjemme i dem. En tid var han huslærer hos grev H. Wedell-Wedellsborg, der da var overhofmester hos de kongelige prinsesser, og blev derved nødt til at følge med hoffet. Dette blev Trojels ulykke; han blev revet med ind i det letsindige liv, der udgik fra Frederik 5.’s hof. Efter grev Wedells død måtte Trojel, hvis pengesager var i stor uorden, tage forskellige huslærerpladser.

Gennem bekendtskab fik han senere, samme år som han tog juridisk eksamen, pladsen som auditør ved det daværende falsterske regiment; han blev dog snart ked af militærvæsenet og tog sin afsked (1778). Han levede så nogle år (omtrent 1778-83) i København af at manuducere til juridisk eksamen, medens han stadig forgæves søgte om embede. Til sidst opgav han håbet om at få noget, og da han var svagelig af helbred, tog han ud til sin yngre broder Frants Vilhelm Trojel, der da var inspektør på Anneberggård i Ods Herred; her levede han til sin død.

Skriftlig virksomhed 
Trojel debuterede som digter med Prøver af danske Satirer (1773); de fik en anerkendende omtale i Kritisk Journal af W.H.F. Abrahamson, men vakte for resten meget ringe opmærksomhed. De fleste af hans arbejder blev til, mens han levede som manuduktør i København. Han havde i sin tid et ret anset navn som satiriker; men den senere tid nød ikke hans
arbejder. De mest bekendte af dem er: Satiren Ode til Dumhed og drikkevisen Jeg er en Mand, som har saa vidt omvandret. Et udvalg af hans og broderens digte er givet i Udvalgte Digte af P. M. og P. K. Trojel (1801), hvori desuden findes biografier af de 2 brødre.

Trojels juridiske forfattervirksomhed er ikke af nogen nævneværdig betydning. Han blev i 1764 dr. juris ved en dissertation af nærmest retshistorisk indhold De legum Daniæ atque Norvagiæ in naufragos humanitate, som i noget bredere form findes gengivet på dansk i Juridisk, medicinsk og økonomisk Tidende for 1767. Desuden udgav han i 1776 et tidsskrift Juridisk Tilskuer.

Kilder

Eksterne henvisninger 
 Peder Magnus Trojel på Dansk Forfatterleksikon

Jurister fra Danmark
Digtere fra Danmark
Personer i oplysningstiden
Danskere i 1700-tallet
Personer i Dansk Biografisk Leksikon
Dansksprogede forfattere fra Danmark
Spyro: A Hero's Tail

Spyro: A Hero's Tail er det femte spil i Spyro-seriens originale historie, og den niende udgivelse i hele serien. Spillet blev udviklet af Eurocom, og var det første spil i serien der blev udgivet til Xbox, samt de andet spil i serien der blev udgivet til GameCube og PlayStation 2. Spillet er desuden det sidste spil i seriens originale historie.

Figurer i spillet inkluderer blandt andre: Hunter, The Professor, Zoe, Moneybags, Sgt. Byrd, Red, Ineptune, Gnasty Gnorc.

Referencer 

Computerspil fra 2004
A Hero's Tail
GameCube-spil
PlayStation 2-spil
Xbox-spil
Hausdorffrum

I topologi og relaterede områder i matematikken er et Hausdorffrum (også kaldet et separeret rum eller T2-rum) et topologisk rum i hvilket forskellige punkter har disjunkte omegne; for euklidisk rum (og for den sags skyld for generelle metriske rum) betyder betingelsen, at det givet to forskellige punkter er muligt at finde tilstrækkeligt små kugler om hvert punkt, som snitter tomt, hvilket i dette tilfælde altid er muligt – se også billedet nedenfor. "Hausdorffbetingelsen" er det oftest benyttede og diskuterede af separationsaksiomerne. Betingelsen medfører entydighed af grænseværdi af følger, net og filtre.

Hausdorffrum er opkaldt efter Felix Hausdorff, som var blandt topologiens grundlæggere. Hausdorffs oprindelige definition på et topologisk rum (fra 1914) medtog Hausdorffbetingelsen som aksiom.

Definitioner 

Antag at X er et topologisk rum. Lad x og y være punkter i X. Punkterne siges at være adskilt af omegne, hvis der eksisterer en omegn U om x og en omegn V om y, så U og v er disjunkte (U ∩ V = ).
X kaldes et Hausdorffrum (eller blot Hausdorff), hvis to vilkårlige forskellige punkter i X kan adskilles af omegne. Denne betingelse er det tredje separationsaksiom, efter T0 og T1, hvorfor Hausdorffrum også kaldes T2-rum.

Et relateret men svagere begreb er begrebet preregulært rum. X kaldes preregulær, hvis to topologisk skelnelige punkter kan adskilles af omegne. Preregulære rum kaldes også R1-rum. Sammenhængen mellem de to begreber er den følgende: Et topologisk rum er Hausdorff hvis og kun hvis det er både preregulært og Kolmogorov (dvs. forskellige punkter er topologisk skelnelige). Et topologisk rum er preregulært, hvis og kun hvis dets Kolmogorovkvotient er Hausdorff.

Eksempler og modeksempler 
Næsten alle rum, der optræder i matematisk analyse er Hausdorff; det vigtigste eksempel er de reelle tal (med topologien fra metrikken). Mere generelt er alle metriske rum Hausdorff. De fleste rum, der bruges i analyse, såsom topologiske grupper og topologiske mangfoldigheder, har Hausdorffbetingelsen i definitionen.

Et simpelt eksempel på en topologi, der er T1 men ikke Hausdorff, er den koendelige topologi på en uendelig mængde. I denne topologi er de åbne mængder de mængder, hvis komplement er endeligt.

I modsætning til i analysen forekommer i abstrakt algebra og algebraisk geometri rum, der end ikke er preregulære; eksempelvis som Zariskitopologien på en algebraisk varietet eller spektret af en ring. De optræder også i modelteorien i intuitionistisk logik.

Topologi
Bentley

Bentley Motors Limited er en britisk luksusbilsproducent. Bilproducenten har siden 1998 været en del af Volkswagen Group og fungerer som et af koncernens luksusbilmærker. Hovedsædet ligger som oprindeligt i Crewe i England, det samme gør produktionsanlægget. I november 2012 var Kina det største marked for Bentley.

Historie 
Bentley Motors er grundlagt den 18. januar 1919 af Walter Owen Bentley (kendt som W.O. Bentley eller bare "W.O."). Mr. Bentley havde tidligere været kendt for at fremstille motorer til fly under 1. verdenskrig, den mest kendte var Bentley BR1, som blev brugt i senere udgaver af Sopwith Camel. 

Efter 1. verdenskrig designede og fremstillede W.O. Bentley biler der vandt 24-timers racerløbet i Le Mans i 1924 og modeller der gentog succesen i 1927, 1928, 1929 og 1930. I 1931 blev Bentley opkøbt af Rolls-Royce og i 1998 solgt til tyske Volkswagen Group, som fortsat er ejer.

Kilder 

 
Etableret i 1919
Kongelige hofleverandører
EICAR

European Institute for Computer Antivirus Research (forkortet EICAR) blev grundlagt i 1990 som en organisation, som sigtede mod at forbedre udviklingen af antivirussoftware. Indenfor de seneste par år har EICAR udvidet organisationens formål til også at inkludere forskning i skadelig software (malware) andre end computervirus samt dets arbejde indenfor andre emner omkring informationsikkerhed såsom indholdssikkerhed, trådløs LAN-sikkerhed, RFID- og informationssikkerhed bevidsthed.

"EICAR" var oprindeligt en forkortelse for "European Institute for Computer Antivirus Research", men organisationen bruger ikke længere den fulde titel og nu betragter "EICAR" som et selvstående navn, som det har udvidet til et bredere udvalg af det Sikkerhedsarbejde end bare antivirusforskning. 

EICAR, i samarbejde med CARO (Computer AntiVirus Research Organization), udviklede EICAR-testfilen: En harmløs eksekverbar streng, der er designet til at teste integriteten af antivirus software.

Ekstern kilde/henvisning 
 EICAR's officielle hjemmeside 

Antivirussoftware
It-virksomheder
Neunkirchen (Unterfranken)

Neunkirchen er en kommune i Landkreis Miltenberg i Regierungsbezirk Unterfranken i den tyske delstat Bayern. Den er en del af Verwaltungsgemeinschaft Verwaltungsgemeinschaft Erftal der har hjemsted i Bürgstadt.

Geografi 
Neunkirchen ligger i Geo-Naturpark Bergstraße-Odenwald, mellem Miltenberg og Wertheim i delstaten Baden-Württemberg som kommunen grænser op til på tre sider.

Inddeling 
Ud over Neunkirchen, ligger i kommunen landsbyerne Richelbach og Umpfenbach.

Den højtliggende kommune blev dannet ved en sammenlægning af de tidligere selvstændige kommuner Neunkirchen, Richelbach Umpfenbach 1. juli 1975.

Eksterne henvisninger
Afbildningsklassegruppe

I det felt inden for matematikken, der kendes som geometrisk topologi, er afbildningsklassegruppen en vigtig algebraisk invariant af et topologisk rum. Afbildningsgruppen er, kort sagt, en diskret gruppe af "symmetrier" af rummet.

Definition 
Lad X være et topologisk rum. Lad

være gruppen af homøomorfier fra X til sig selv. Lad

være undergruppen af  bestående af alle homøomorfier, som er isotope til identitetsafbildningen på X. Det kan verificeres, at  faktisk er en undergruppe, og at den er normal. Kvotientgruppen

kaldes afbildningsklassegruppen af X. Der er derfor en naturlig kort eksakt følge

Afbildningsklassegruppen kan også betragtes som den 0'te homotopigruppe, , hvilket direkte viser, at den er en gruppe (da den er komponenterne af et topologisk rum), og det giver, at  er en normal undergruppe.

Når X er en orienterbar mangfoldighed, er det ofte anvendeligt at restringere opmærksomheden til orienteringsbevarende homøomorfier . Konventionen i matematikken er her at lade MCG(X) betegne den orienteringsbevarende udgave, og gruppen defineret ovenfor kaldes i stedet den udvidede afbildningsklassegruppe og betegnes MCG*(X). (Sammenlign med notationen S*L for den udvidede specielle lineære gruppe af matricer med determinant ±1.) En teknisk bemærkning er, at X blot behøver at være orienterbar (i stand til at blive orienteret) og ikke orienteret for at de orienteringsbevarende afbildninger er defineret.

Hvis X er en glat eller stykkevis lineær mangfoldighed forstås ved afbildningsklassegruppen gruppen af isotopiklasser af diffeomorfier eller stykkevis lineære automorfier af mangfoldigheden.

Geometrisk topologi
Camilla Jane Lea

Camilla Jane Lea (født 1973) er en dansk radiovært på DR. Hun har også optrådt som TV-vært i musikprogrammet Backstage og på DR3 "X-Games" DR2.

Hun kom til DR i 2002, og har bl.a. været musikchef i DR Ung, hvor hun stod for at lancere musikprogrammet Boogie. Derefter har hun været vært på P3, i bl.a. programmer som "Musikterapi på P3" og "Darth Vaders sommerhus" samt Morgenbeatet på P6 Beat.

Radioværter fra Danmark
NEXT LEVEL (Ayumi Hamasaki album)

NEXT LEVEL er det 10. studiealbum i fuld længde af den japanske sangerinde Ayumi Hamasaki. Albummet er udgivet d. 25. marts 2009 af pladeselskabet Avex trax. Der er i alt 4 versioner af albummet: CD, CD+DVD, 2CD+DVD, og som noget nyt, USB.
Dette er den første CD som i Japan er blever udgivet som USB-nøgle (det er dog før set hos indiske artister). "First press" versionerne har forskelligt farvede covers. Udover 10 nye numre, hvor 2 af dem har musikvideo også, indeholder den også en musikvideo for den allerede udgivede sang, Sparkle. 2CD+DVD versionen er begrænset, og indeholder en ekstra CD med optagelser fra Premium Countdown Live 2008-2009.

USB 
USB-nøglen indeholder i alt 14 sange, 6 musikvideo'er og tekstfiler. Der er 2 GB plads i alt, og kun 800 MB er på forhånd fyldt. Der er derfor 1,2 GB plads, som man kan bruge som man vil. Designet er fra Ayumi's 10th anniversary logo, både på grund af at hendes 10th anniversary år ikke er slut, of fordi det er hendes 10. album i fuld længde.

Salg 
Da USB versionen var begrænset til kun 7.000 kopier, blev alle udsolgt i løber at få timer efter den kunne forudbestilles på nettet, og den nåede desuden kun at blive tilgængelig på få sider. Derefter måtte Avex genudgive den, på grund af de mange forespørgsler. Så kunne man frem til en bestemt dato bestille den igen, dog med normal kassette i stedet for gul.

Reklame 
Sangen "GREEN" blev brugt i reklamen for Panasonic's Lumix FX37. Titelsangen, NEXT LEVEL, blev brugt som reklame for FX40, og Sparkle var med i reklamen for "Honda Zest Park". "Rule" er tema-sangen for live-action filmen Dragonball Evolution.

Tracklist

CD1 

Med i alle versioner.

CD2 

Kun med i 2CD+DVD versionen

Live fra Premium Countdown Live 2008-2009

01. GREEN
02. Will
03. End of the World
04. Heartplace
05. And Then
06. Naturally
07. POWDER SNOW
08. HOPE or PAIN
09. Over
10. SCAR
11. SIGNAL
12. Hana
13. too late
14. everywhere nowhere
15. Days
16. For My Dear...

DVD 

Med i både 2CD+DVD og CD+DVD.

01. Days (video clip)
02. GREEN (video clip)
03. Rule (video clip)
04. Sparkle (video clip)
05. NEXT LEVEL (video clip)
06. Curtain call (video clip)
07. Days (making clip)
08. GREEN (making clip)
09. Rule (making clip)
10. Sparkle (making clip)
11. NEXT LEVEL (making clip)
12. Curtain call (making clip)

USB 

Sangene er alle mp3, 320 Kb/sek.
Video'erne er alle mp4.

01. Bridge to the sky
02. NEXT LEVEL
03. Disco-munication
04. EnergizE
05. Sparkle
06. rollin'
07. GREEN
08. Load of the SHUGYO
09. identity
10. Rule
11. LOVE 'n' HATE
12. Pieces of SEVEN
13. Days
14. Curtain call

01. Days (video clip)
02. GREEN (video clip)
03. Rule (video clip)
04. Sparkle (video clip)
05. NEXT LEVEL (video clip)
06. Curtain call (video clip)

Oricon

Singles 

^Tæller stadig

Album fra 2009
Roy Makaay

Rudolphus Antonius "Roy" Makaay (født 9. marts 1975 i Wijchen, Holland) er en tidligere hollandsk fodboldspiller, der spillede som angriber. Han var på klubplan tilknyttet Vitesse Arnhem, CD Tenerife, Deportivo La Coruña, FC Bayern München og Feyenoord.

Makaay markerede sig i samtlige sine klubber som en særdeles effektiv målscorer, og vandt blandt andet i 2003 European Golden Shoe, som Europas bedste angriber det pågældende år. Han vandt desuden mange titler med sine klubber. Med Deportivo La Coruña blev det til både et spansk mesterskab og en Copa del Rey-titel, i Bayern München vandt han to gange Bundesligaen og to gange DFB-Pokalen, og desuden var han efter hjemkomsten til Holland med til at sikre Feyenoord den hollandske pokal i 2008.

Landshold 
Makaay blev gennem karrieren noteret for 43 kampe for Hollands landshold, som han debuterede for den 5. oktober 1996 i et opgør mod Wales. Han var efterfølgende en del af den hollandske trup til både EM i 2000 i Holland og Belgien, samt EM i 2004 i Portugal.

Titler 
La Liga
 2000 med Deportivo La Coruña

Copa del Rey
 2002 med Deportivo La Coruña

Bundesligaen
 2005 og 2006 med Bayern München

DFB-Pokal
 2005 og 2006 med Bayern München

Hollands pokalturnering
 2008 med Feyenoord

Eksterne henvisninger 
 Makaays egen hjemmeside 
 

Fodboldspillere fra Holland
Fodboldtrænere fra Nederlandene
Fodboldspillere fra SBV Vitesse
Fodboldspillere fra CD Tenerife
Fodboldspillere fra Deportivo La Coruña
Fodboldspillere fra FC Bayern München
Fodboldspillere fra Feyenoord Rotterdam
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2004
Vidde

Vidde eller (bestemt form på norsk vidda/vidden) betegner et geografisk område der ligger omkring eller oven for  trægrænsen, særligt i Norge med begrænset eller forkrøblet trævækst. Kendte vidder er Hardanger-, Røros- og Finnmarksvidda. Flere af disse har vilde eller tamme rensdyrstammer.
Norges geografi
CD Tenerife

Club Deportivo Tenerife er en spansk fodboldklub, som ligger i byen Santa Cruz de Tenerife på Tenerife, som er en af de Kanariske Øer. Klubben spiller i den næstbedste række, Segunda División.

CD Tenerife blev grundlagt i 1922, men nogle dokumenter viser, at klubben Sporting Club Tenerife eksisterede i 1912. Denne klub kan have været en forløber for det nuværende klub.

Eksterne henvisninger 

 
Etableret i 1922
Real Sociedad

Real Sociedad de Fútbol (normalt refereret til som Real Sociedad) er en spansk fodboldklub fra den baskiske by San Sebastián i Guipúzcoa, grundlagt 17. september 1909. Klubben spiller i La Liga, hvor den har spillet siden 2010-11 sæsonen efter en førsteplads i Segunda División. Hjemmebanen er Estadio Anoeta, som har sæder til 32.000 tilskuere.

Nuværende spillertrup

Referencer 

 
Etableret i 1909
Den store flugt

Den store flugt er Sebastians andet studiealbum og hans første dansksprogede album, udgivet i 1972.

Det er indspillet i Rosenberg-studiet i foråret 1972 med Ivar Rosenberg som lydtekniker. Albummet skulle oprindelig have været udgivet på et nystartet pladeselskab ved navn Forårstegn, ledet af Allan Mylius Thomsen, der også designede (men ikke tegnede) pladecoveret. Det lykkedes imidlertid ikke at skaffe penge til at starte pladeselskabet op; bl.a. endte et støttearrangement for projektet i Odd Fellow Palæet med et stort underskud. Sebastian skrev i stedet kontrakt med EMI, der udsendte pladen den 17. oktober 1972. Albummet blev oprindeligt udsendt som LP og blev genudsendt som CD i 2010 som en del af bokssættet Dansk Rock Historie 1965-1978. 

Den store flugt betød et gennembrud for Sebastian og gav  bl.a. et stort hit med sangen "Hvis du tror du er noget". I 1984 havde albummet solgt omkring 57.000 eksemplarer. I 2002 blev albummet genudgivet i en jubilæumsudgave med en bonus-cd, Silhuetter, bestående af tidligere ikke udgivne indspilninger fra 70'erne.

Spor

LP-udgave (1972) 
Den oprindelige vinyludgave havde samlede minuttal for første og andet nummer. Samlet tid for spor 1 og 2 er 7:22 min.

30 års jubilæums CD-udgave (2002) 
I 2002 udkom en remastered 30 års jubilæumsudgave af Den store flugt på dobbelt-CD. Den indeholder en bonus CD med titlen Silhuetter med otte ikke tidligere udsendte sange.
Den 15. oktober 2012 udkommer Den store flugt i en Deluxe 40 års jubilæumsudgave. Den indeholder bonussporet "Rose", der er en genindspilning af sangen fra Fix og færdig-LP'en fra 1980. Ligesom 2002-udgaven indeholder den også bonus CD'en Silhuetter.

Kilder

Litteratur 
Bille, Torben (1984): Sebastian – Gøgleren, Knud og de andre. København: Forlaget Fremad

Eksterne henvisninger 
Information om Den store flugt  på sebastian.info

  

Album fra 1972
Sebastian-album
Hudtloff

Hudtloff er et slægtsnavn, som er mest udbredt i USA og Danmark. Der er pt. 12 personer i Danmark med navnet som efternavn eller mellemnavn.
Navnet menes dog at stamme fra Tyskland, men er altså mest til stede i andre dele af verden.
Eks. er der i USA, Hudtloff Middle School, en sportskommentator og en forfatter.

Der findes ikke umiddelbart nogle navne der ligner, med andre stavemåder.

Efternavne
Erhvervsfordeling

Ved en befolknings erhvervsfordeling forstås en given befolknings fordeling efter næringsveje. Der kan anlægges forskellige synsmåder på denne opgørelse:

Erhvervsfordelingen kan opgøres efter hovedpersoner (erhvervsaktive) og efter husstande (hvor alle familiemedlemmer uden egen næringsvej henregnes til husstandsoverhovedets næringsvej). Undersøgelser viser, at begge opgørelsesmåder giver ret ens udfald, i det de små udsving skyldes størrelsesforskelle i husstande inden for de ulige næringsveje.

Der kan skelnes efter stilling og ansættelsesforhold mellem arbejdsgivere og arbejdstagere, mellem selvstændige og ansatte, mellem funktionærer og arbejdere, mellem højere og lavere funktionærer, faglærte og ufaglærte, mellem mestre, svende og lærlinge, mellem fast ansatte og løsarbejdere (sæsonansatte) med mere.

Erhvervsfordelingen kan opgøres som fuldtidsaktive næringsdrivende, idet deltidsansatte omregnes til fuldstidsansatte. Eller der kan skelnes imellem fuldtids- og deltidsansatte.

Der foreligger ulige detaljeringer med hensyn til antallet af erhvervskategorier. Således anvender Danmarks Statistik en 3-gruppe, en 9-gruppe, en 27-gruppe og en 111-gruppe brancheinddeling. Foruden erhvervsaktive tilføjes som regel en gruppe af folk uden næringsindkomst (pensionister og lignende)

3-gruppe inddeling 

3-gruppe inddelingen skelner mellem:
 primære erhverv (landbrug, fiskeri med videre),
 sekundære erhverv (fremstilling og forædling),
 tertiære erhverv (tjenesteydelser og embedsfolk).

9-gruppe inddeling 

9-gruppe inddelingen skelner mellem:
 Landbrug, fiskeri og råstofudvinding.
 Industri og håndværk.
 Energi- og vandforsyning.
 Byggeri og anlæg.
 Handel, hotel og restauration.
 Transport, post og tele.
 Finansiering og forretningsservice.
 Offentlige og personlige tjenester.
 Uoplyst aktivitet.

27-gruppe og 111-gruppe inddelinger 

Disse gruppeinddelinger er mere detaljerede, henholdsvis i samlegrupper og fordelt på hver branche for sig.

Litteratur 

 Niels Peter Stilling: De nye byer. Stationsbyernes befolkningsforhold og funktion 1840-1940; Selskabet for Stationsbyforskning 1987;

Ekstern henvisning 

Danmarks Statistik: erhvervsfordeling

Noter 

Demografiske begreber
Erhverv
Ullerslev Kirke

Ullerslev kirke er en bygning i Ullerslev på Østfyn. Den hvidkalkede, blytækte kirke består af skib, kor og apsis hvortil er tilbygget tårn og våbenhus. Koret med rundingen og skibet er fra ca. år 1200, bygget i romansk rundbuestil. Skib, kor og apsis er opført af rå, kløvede kampesten, der hviler på en granitsokkel, ligesom nederste skifte i muren er af kvadersten. Sokkel og korets hjørner er i blank mur. I det halvrunde apsis er et mindre rundbuet vindue. Både korgavl og skibets gavl mod øst er opført af kampesten, sidstnævnte med tilføjede kamme af tegl stammende fra senmiddelalder. Tårnet og våbenhuset et par hundrede år yngre i gotisk spidsbuestil.

Inde i kirken ses den gamle kvindedør fra 1586, og over den et krucifiks fra omkring 1520.

Alterbordet, et fornemt billedskærerarbejde med arkader, stammer fra 1584. Altertavlen med malet årstal 1584 har indsat et maleri, kopi efter Christoffer Wilhelm Eckersberg: Kristus i Getsemane (signeret Hans R. 1936). Kirkens alterstager stammer fra omkring 1600.

Granitfonten i romansk stil.

Prædikestolen fra sengotisk tid med to rækker af foldeværksfyldninger (delvist fornyede) og snoede hjørnesøjler.

Nederst i kirken står orglet, indviet 9. september 1962.

Kirken har to klokker, den ene er støbt 1433 af Hans Ghyse, den anden 1906 af L. Andersen i Århus.

Kirken blev restaureret i 1928.

1952 blev opført et ligkapel på kirkegården.

Litteratur 
 J.P.Trap: Danmark, 5 udgave, Bind 5-2: Svendborg amt, s. 884

Eksterne kilder og henvisninger 
 Ullerslev Kirke hos KortTilKirken.dk

Kirker i Nyborg Kommune
Kirker i Fyens Stift
Kirker i Svendborg Amt